# Arrangoitze

Arrangoitze Lapurdiko udalerri bat da, Lapurdi Erdialdean dagoena.

## Geografia
### Udalerri mugakideak

* Angelu iparraldean
* Biarritz ipar-mendebaldean
* Basusarri ipar-ekialdean
* Uztaritze ekialdean
* Arbona mendebaldean
* Ahetze hego-mendebaldean
* Senpere hegoaldean

### Etxeak eta auzoak

| Ablaintz Ameztoia Arantzeta Arantzetako Borda Arnega Berriotz Bidauenea Borda Xipia Bordabaxea Bordattoa | Oihanttoa Chapelet Kapera Gaztelua Dornarieta Ehailen Borda Errota Handia Errotaxipia Etxegaraia Garaten Borda | Gaztelur Gorriaenea Haranburua Harretxea Hirigoiena Hotxaenea Kalonjaenea Kastilla Borda Lahiton Lanxipieta | Larrebidea Larreburua Larrexuria Arbelako Etxea Lortenea Marittipienea Mendibista Alotzeko Errota Othe Xuria Othe Zahar | Oihanbidea Planuia Santa-Barbe Salazaharra Salha Teileria Xurrumilatx |

## Azpiegiturak

Arrangoitze D254 eta D755 departamenduko errepideeki lotuta dago.
Halaber, Pirineo Atlantikoetako hiriarteko autobusa ere igarotzen da, 880 linea hain zuzen ere.

## Demografia

1.000 inguru biztanleko herrixka izan zen Arrangoitze XIX. mendean eta XX. mendearen lehen erdialdean zehar. 1960ko hamarkadatik aurrera hazten hasi zen herria eta 2010eko hamarkadan 3.000 biztanleak gainditu zituen.
* Arrangoitzeko biztanleria
* Datuen iturburua: INSEE

## Politika

* Arrangoitzeko herriko etxea
Auzapezak :
| Hautaketa data | Auzapeza | Alderdia |
| 1983-2014 | Jean Michel Colo | RPR eta ondoren UMP |
| 2014-gaur egun | Philippe Etcheverria | DVD |

## Ekonomia

Udalerriko ekonomiaren oinarria laborantza den arren, bada industria txikia eta golf zelai bat.

## Kultura

1969an Arrangoitzen lehenengo Seaska ikastola sortu zen.

## Kirola

* Arrangoitzeko pilotalekua

## Ondarea

* Arrangoitzeko jauregia 1900ean izan zen eraberritua.
* San Joan Bataiatzailearen eliza: XVI. mendekoa da.
* Luis Mariano irundar kantariaren hilobia.
* Villa Berriotz, herrigunetik urruti, zuhaizti eta lorategiz inguratutako landa eremuan dago.
* Eliza
* Arrangoitzeko jauregia
* Golf zelaia
* Hilerria
* Luis Marianoren hilobia
* Arrangoitzeko pilotalekua.

## Arrangoiztar ospetsuak

* Joseph Abeberri (1895-1944), Ziburuko auzapez ezkertiar eta euskaltzalea, sortzez Arrangoitzekoa. Naziek deportatua eta Mauthausengo kontzentrazio-esparruan eraila.
* Luis Mariano (1914-1970), Irunen jaioa. 1936ko Gerra zela eta Lapurdira errefuxiatu gisa etorria. Saran bizi izan zen eta gero luzaz Arrangoitzen, hil zen arte. Benetako izenez Mariano Eusebio Gonzalez Garcia. Tenorra izan zen.
* Betti Betelu (1924-1990), euskal dantzen maisua. Mutxikoak (dantza-jauziak) arrapiztu eta zabaldu zituena baita Lapurdiko Ihauteria ere berriz indartu zuena.
* Ximun Haran (1928-2013), pilotaria eta politikari abertzalea.
* Anje Duhalde (1950-), musikaria eta kantaria.
* Leopold Eyharts (1957-), lehen euskal astronauta. Biarritzen jaioa, Arrangoitzen bizi izan da txikitatik.

## Erreferentziak

* 1 2 3 4 5 Euskal Herriari Begira. Udalbiltza.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 Géoportail - Institut géographique national (France). Géoportail. .
* ↑ http://www.cg64.fr/sites/default/files/uploads/fiches_horaires_completes_pdf/fiche_22.pdf%5B%5D

## Kanpo estekak

* Arrangoitzeko Udalaren webgunea
* Datuak: Q197339
* Multimedia: Arcangues / Q197339
* Liburuak: Euskal Herriko bidaia-gida/Herriz herri/Arrangoitze